Podnikateľské prostredie

Mikroprostredie 
-	Predstavuje samotný podnik a jeho najbližšie okolie, ktoré priamo ovplyvňuje jeho činnosť
Makroprostredie
-	Súbor rôznych spoločenských síl, ktoré pôsobia na všetky podnikateľské subjekty

Subjekty podnikateľského prostredia tvoria:
1.	Zákazníci  – cieľová skupina, môžu byť nimi domácnosti, ale aj firmy ( môžu používať tovar na konečnú spotrebu alebo na ďalšiu výrobu). Vláda a štátne inštitúcie sú dôležitým subjektom
2.	Konkurenti – podnikateľské subjekty, ktoré vyrábajú alebo ponúkajú rovnaký alebo podobný výrobok alebo službu

Podnikateľské subjekty majú možnosť ovplyvňovať správanie konkurencie svojimi aktivitami.

3.	Partnerské subjekty – nie sú konkurenčné, len sa podieľajú na činnosti podniku. Môžu to byť:
a.	Dodávatelia, ktorí predávajú svoje výrobky alebo poskytujú služby, ktoré podnik alebo firma potrebuje na splnenie svojich cieľov
b.	Obchodní sprostredkovatelia – sú to osoby alebo firmy, ktoré vyhľadávajú zákazníkov. Títo len sprostredkúvajú predaj. Za svoje služby dostávajú províziu. 
c.	Dopravcovia – sú to firmy, ktoré sa zaoberajú skladovaním a prepravou tovaru
4.	Finančné inštitúcie – banky a poisťovne, bez ktorých firmy nemôžu podnikať
5.	Verejnosť – subjekty, ktoré môžu ovplyvňovať správanie podniku alebo firmy. Majú vplyv na ich činnosť. Zaraďujeme tu obyvateľstvo, potencionálni investori, miestna správa, politické zoskupenia,  média a pod.

Podnikateľský subjekt realizuje svoju činnosť v určitom prostredí, ktoré má na ich podnikanie odlišný vplyv. Faktory, ktoré ovplyvňujú túto činnosť môžu byť ekonomické prostredie, prírodné prostredie, technologické prostredie, politické prostredie, kultúrne a sociálne prostredie a demografické faktory a ukazovatele. 

Ekonomické prostredie 
-	Najdôležitejší faktor
-	Umožňuje na jednej strane  poskytovať výrobky a služby podnikom. Na druhej strane umožňuje podnikom kupovať tieto výrobky a služby.
-	Všetky vplyvy ekonomického makroprostredia sa premietajú do konkrétnej činnosti každej firmy (napr. dane, odvody, clo, svetové ceny a pod.)

Prírodné prostredie
-	Zahŕňa zásoby prírodných zdrojov a ich cenu
-	Ide o prostredie, ktorého vplyv je závislý od druhu podnikania
-	Pri tomto prostredí sú dôležitými faktormi:
1.	 využiteľné domáce suroviny
2.	 zvyšovanie nákladov na energiu
3.	 ekologické faktory a pod.

Technologické prostredie
-	Musí ho poznať každý podnikateľ, ktorý niečo vyrába
-	Musí poznať zmeny v tomto prostredí, nové trendy, možnosti využívania technológií a pod. 

Politické prostredie
-	Tvorí ho legislatíva, vládne orgány a nátlakové skupiny (lobistické skupiny)

Legislatíva určuje „pravidlá hry“ v podnikaní.  Vytvára silný vplyv na rozhodovanie a plánovanie podnikov. 

Kultúrne a sociálne prostredie
-	Ovplyvňuje činnosť podnikateľských subjektov
-	Veľa faktorov vyplýva z hodnôt, zvykov alebo prístupov obyvateľstva určitej krajiny
-	Dôležitými faktormi sú napr. kultúrne tradície, vzdelanostná úroveň, životný štýl

Demografické faktory
-	Poskytujú špecifické informácie pre podnikateľov, pretože sa týkajú ľudí – skúmaním populácie
-	Populáciu tvoria zákazníci, ktorí vytvárajú trh
-	Firma musí poznať počet a zloženie svojich potencionálnych zákazníkov, ktorí budú ochotní kupovať jej výrobok, aby sa firma mohla podľa toho rozhodnúť koľko má vyrábať

Národna agentúra na rozvoj malého a stredného podnikania (look at www)